Arbutus andrachne

Arbutus andrachne er en eviggrønn plante i lyngfamilien.

Den er et lite tre og blir opptil fem meter høyt. Barken er rødoransje og faller av i store flak, som etterlater store gulrosa flekker. Bladene er spredte, omvendt eggformede og helrandete. Unge skudd har tannete blad og kan forveksles med jordbærtre (A. unedo). Blomstene er hvite og sitter i opprette, tette klaser. Frukten er mindre og glattere enn hos jordbærtre.

Arten vokser i skogkanter, kratt og på steinete steder. Den er viktig del av maquis-vegetasjonen i det østlige middelhavsområdet og vokser fra Albania østover til Israel, inkludert Kreta og Kypros. Den finnes også i den submediterrane vegetasjonen langs Tyrkias svartehavskyst og på Krim.

 Galleri 

 Litteratur 




 Wild Flowers of Israel – Arbutus andrachne  Besøkt 31. januar 2015.

 Eksterne lenker 


Kategori:Lyngfamilien